HR Službeni list Europske unije C 100/25

Ažurirani popis boravišnih dozvola iz članka 2. stavka 16. Uredbe (EU) 2016/399 Europskog parlamenta i Vijeća o Zakoniku Unije o pravilima kojima se uređuje kretanje osoba preko granica (Zakonik o schengenskim granicama) (kodifikacija) (1)

(2018/C 100/12)

Objavljivanje popisa boravišnih dozvola iz članka 2. stavka 16. Uredbe (EZ) 2016/399 Europskog parlamenta i Vijeća od 9. ožujka 2016. o Zakoniku Unije o pravilima kojima se uređuje kretanje osoba preko granica (Zakonik o schengenskim granicama) temelji se na podacima koje su države članice dostavile Komisiji u skladu s člankom 39. Zakonika o schengenskim granicama.

Osim objavljivanja u Službenome listu, podaci koji se ažuriraju jednom mjesečno dostupni su na internetskim stranicama Glavne uprave za unutarnje poslove.

ČEŠKA

Zamjena popisa objavljenog u SL C 77, 15.3.2014.

POPIS BORAVIŠNIH DOZVOLA KOJE IZDAJU DRŽAVE ČLANICE

1. Jedinstveni format

A) Boravišna dozvola izdana u skladu s jedinstvenim obrascem (osobna iskaznica)

B) Boravišna dozvola izdana u skladu s jedinstvenim obrascem (naljepnica)

Boravišna dozvola izdana u obliku jedinstvene naljepnice u putnoj ispravi. Naljepnica se izdavala do 4. srpnja 2011. s rokom valjanosti od najviše 10 godina, a u optjecaju je do 4. srpnja 2021. Ista se naljepnica upotrebljava kao boravišna dozvola za diplomate, konzularne službenike i drugo osoblje diplomatskih predstavništava.

Vrste boravišnih dozvola – popis svrha

Broj u polju 6.4. – vrsta dozvole Objašnjenje unesenih brojeva Broj u polju 6.4. – vrsta dozvole Objašnjenje unesenih brojeva 0 Zdravstvene svrhe 49 Odobrena međunarodna zaštita (azil) 2 Kulturne svrhe 54 Odobrena međunarodna zaštita (dodatna zaštita) 4 Poziv 56 Osoba s dugotrajnim boravištem u drugoj državi članici 5 Politički razlozi / službeni poziv 57 Član obitelji osobe s dugotrajnim boravištem u drugoj državi članici 6 Poslovne svrhe (samozaposlena osoba) 58 Član obitelji znanstvenog istraživača 7 Aktivnosti povezane sa sportom 59 Član obitelji nositelja plave karte koju je izdala druga država članica 17-20 Obiteljski/privatni razlozi 60 Spajanje obitelji državljana trećih zemalja 23 Studij, razmjena učenika, osposobljavanje bez naknade ili volonterstvo (Direktiva 2004/114/EZ) 67 Poništena prethodna boravišna dozvola 24 Druge svrhe studija koje nisu obuhvaćene Direktivom 2004/114/EZ 68 Osoba s dugotrajnim boravištem (CZ) 25 Znanstveno istraživanje (Direktiva 2005/71/EZ) 69 Osoba s dugotrajnim boravištem (EU) 27 Poslovne svrhe (zapošljavanje) 78 Poslovne svrhe (ulaganja) 28 Nositelj plave karte 79 Premještaj unutar društva 36 Poslovne svrhe (poduzetništvo) 80 Dugoročna mobilnost 41 Dozvola boravka iz humanitarnih razloga 88 Druge svrhe 42 Dozvola boravka zbog posebnih okolnosti 91 Pravo boravka (Zakon br. 326/1999 zb., o boravku stranaca na državnom području Češke Republike) 43 Nacionalni interes ili međunarodna obveza 95-98 Spajanje obitelji 47 Trajno boravište – bivši podnositelj zahtjeva za međunarodnu zaštitu 99 Druge svrhe 48 Boravišna dozvola za maloljetnu osobu mlađu od 18 godina (obiteljski razlozi)

Samo se prethodno navedeni brojevi javljaju na jedinstvenom obrascu boravišne dozvole te su namijenjeni za nacionalnu uporabu, uglavnom u statističke svrhe. Broj se navodi na boravišnoj dozvoli zajedno s obveznim napomenama propisanima odgovarajućim direktivama (broj prethodi napomeni). Međutim, broj ne mijenja smisao obveznih napomena.

Direktiva Obvezne napomene na nacionalnom jeziku Direktiva Vijeća 2009/50/EZ od 25. svibnja 2009. o uvjetima za ulazak i boravak državljana trećih zemalja radi visokokvalificiranog zapošljavanja U polju vrsta dozvole: „modrá karta EU” U polju napomene: „bývalý držitel modré karty EU” Direktiva 2014/66/EU Europskog parlamenta i Vijeća od 15. svibnja 2014. o uvjetima za ulazak i boravak državljana trećih zemalja u okviru premještaja unutar društva U polju vrsta dozvole: „ICT” ili „mobile ICT” Direktiva Vijeća 2003/109/EZ od 25. studenoga 2003. o statusu državljana trećih zemalja s dugotrajnim boravištem U polju vrsta dozvole: „povolení k pobytu pro dlouhodobě pobývajícího rezidenta – ES” U polju napomene: „Mezinárodní ochrana poskytnuta [DČ] dne [datum]”.

2. Sve druge isprave istovrijedne boravišnim dozvolama koje se izdaju državljanima trećih zemalja

A) Průkaz o nobvtu rodinného příslušníka občana Evropské unie/Boravišna iskaznica za člana obitelji građanina Unije

Tamno plava jednodijelna knjižica s natpisom srebrne boje na naslovnoj stranici „Průkaz o pobytu rodinného příslušníka občana Evropské unie” (naziv isprave na češkom jeziku).

Ta se isprava izdavala članovima obitelji građana EU-a kao privremena boravišna dozvola od 1. svibnja 2004. do 31. prosinca 2012. Rok valjanosti isprave iznosi najviše pet godina, te je u optjecaju do 31. prosinca 2017.

Od 1. srpnja 2013. umjesto nje izdaje se isprava prikazana pod točkom B) Pobytová karta rodinného příslušníka občana Evropské unie.

B) Pobytová karta rodinného příslušníka občana Evropské unie/Boravišna iskaznica za člana obitelji građanina Unije

Tamno plava jednodijelna knjižica s natpisom srebrne boje na naslovnoj stranici „Pobytová karta rodinného příslušníka občana Evropské unie” (točan naziv isprave na češkom jeziku).

Ta se isprava izdaje članovima obitelji građana EU-a kao privremena boravišna dozvola (umjesto dokumenta A) od 1. siječnja 2013.

C) Průkaz o povolení k trvalému pobytu/Trajna boravišna iskaznica

Tamno zelena jednodijelna knjižica s natpisom srebrne boje na naslovnoj stranici „Průkaz o povolení k trvalému pobytu” (točan naziv isprave na češkom jeziku).

Ta se isprava izdavala članovima obitelji građana EU-a kao trajna boravišna dozvola od 14. kolovoza 2017. Od 15. kolovoza 2017. ta se isprava izdaje i državljanima Švicarske, Norveške, Islanda i Lihtenštajna te članovima njihovih obitelji kao trajna boravišna dozvola. Od 1. siječnja 2018. ta će se isprava izdavati i građanima EU-a.

D) Potvrzení o přechodném pobytu na území (občané EU)/Potvrda o privremenom boravku (građani EU-a)

Presavijena isprava od četiri stranice, izrađena od sintetičkog papira s crnim tiskanim naslovom „Potvrzení o přechodném pobytu na území” na naslovnoj stranici. Ta se isprava izdaje građanima EU-a, Švicarske, Norveške, Islanda i Lihtenštajna na zahtjev kao privremena boravišna dozvola.

E) Průkaz o povolení k trvalému pobytu občana Evropské unie/Trajna boravišna iskaznica za građane EU-a

Ljubičasta jednodijelna knjižica s natpisom srebrne boje na naslovnoj stranici „Průkaz o povolení k trvalému pobytu občana Evropské unie” (točan naziv isprave na češkom jeziku).

Isprava se izdaje građanima EU-a kao trajna boravišna dozvola do kraja 2017., s rokom valjanosti od najviše 10 godina te je u optjecaju do 31. prosinca 2027. Od 1. siječnja 2018. ta će se isprava zamijeniti ispravom „Průkaz o povolení k trvalému pobytu”(vidjeti ispravu pod točkom C).

F) Průkaz o povolení k pobytu pro cizince/Boravišna dozvola za strance

Svjetlozelena jednodijelna knjižica s natpisom crvene boje na naslovnoj stranici „Průkaz o povolení k pobytu pro cizince” (točan naziv isprave na češkom jeziku).

Ta se isprava izdavala građanima Švicarske, Norveške, Islanda i Lihtenštajna kao trajna boravišna dozvola i članovima njihovih obitelji kao privremena boravišna dozvola do 14. kolovoza 2017. Od 15. kolovoza 2017. izdaje se samo članovima obitelji građana Švicarske, Norveške, Islanda i Lihtenštajna kao privremena boravišna dozvola.

G) Průkaz povolení k pobytu azylanta/Boravišna dozvola za osobe kojima je odobren azil

Siva jednodijelna knjižica s natpisom crne boje na naslovnoj stranici „Průkaz povolení k pobytu azylanta” (točan naziv isprave na češkom jeziku). Ta se isprava izdaje osobama kojima je odobren azil. Međutim, od 4. srpnja 2011. izdaje se samo u posebnim slučajevima te se u većini slučajeva umjesto nje izdaje osobna iskaznica na jedinstvenom obrascu.

H) Průkaz oprávnění k pobytu osoby požívající doplňkové ochrany/Boravišna dozvola za osobe kojima je odobrena supsidijarna zaštita

Žuta jednodijelna knjižica s natpisom crne boje na naslovnoj stranici „Průkaz oprávnění k pobytu osoby požívající doplňkové ochrany” (točan naziv isprave na češkom jeziku). Ta se isprava izdaje osobama kojima je odobrena supsidijarna zaštita. Međutim, od 4. srpnja 2011. izdaje se samo u posebnim slučajevima te se u većini slučajeva umjesto nje izdaje osobna iskaznica na jedinstvenom obrascu.

I) Diplomatický identifikační průkaz/Diplomatska osobna iskaznica

Diplomatsku osobnu iskaznicu izdaje Ministarstvo vanjskih poslova sa sljedećim napomenama:

NAPOMENE O B R A Z L O Ž E N J E D Članovi diplomatskih predstavništava – diplomatsko osoblje K Članovi konzularnog ureda – konzularni službenici MO/D Članovi međunarodnih organizacija koji imaju diplomatske povlastice i imunitete ATP Administrativno i tehničko osoblje diplomatskih predstavništava KZ Članovi konzularnog ureda – konzularni djelatnici МО/ATP Članovi međunarodnih organizacija koji imaju iste povlastice i imunitete kao administrativno i tehničko osoblje diplomatskih predstavništava MO Članovi međunarodnih organizacija koji imaju povlastice i imunitete u skladu s odgovarajućim sporazumom SP ili SP/K Članovi pomoćnog osoblja diplomatskih predstavništava ili konzulata SSO ili SSO/K Poslužno osoblje članova diplomatskih predstavništava ili konzulata

i. Diplomatska osobna iskaznica izdavala se s natpisom crne boje na naslovnoj stranici „Diplomatický identifikační průkaz/Diplomatic Identity Card” do 14. kolovoza 2017. s rokom valjanosti od najviše četiri godine, te je u optjecaju do kolovoza 2021.

ii. Od 15. kolovoza 2017. izdaje se nova diplomatska osobna iskaznica s natpisom crne boje na naslovnoj stranici „Identifikační průkaz a povolení k pobytu/Identity Card and long-term residence permit”.

Ta je isprava papirnata iskaznica plastificirana folijom (105 x 74 mm). Na prednjoj strani nalazi se fotografija nositelja te navode njegovo ime, državljanstvo, datum rođenja, spol, funkcija, adresa i rok valjanosti iskaznice. Na poleđini iskaznice navodi se da je to službena isprava i dokaz o identitetu te dokaz o dugotrajnom boravištu u Češkoj Republici.

Popis prethodnih objava

(1) Vidjeti popis ranijih objava na kraju ažuriranog popisa.